Respublika (qəzet, Azərbaycan)

Respublika qəzeti — Azərbaycanın rəsmi dövlət qəzeti.

1990-cı ildə Nazirlər Kabinetinin mətbuat orqanı kimi yaradılıb.

1991-ci ildə "Həyat" qəzeti ilə birləşdirilib.

1995-ci il oktyabrın 9-dan qəzetə Teymur Əhmədov baş redaktorluq edib. T. Əhmədov 2021-ci ildə 90 yaşında koronavirusdan ölənə qədər qəzetin baş redaktoru olub. Son baş redaktoru 2021-ci ildən Hümbət Musayev olub.

20 mart 1996-cı ildən qəzetin təsisçiləri Prezidentin İşlər İdarəsi (Pİİ) və redaksiya kollektividir.

2025-ci ilin iyulunda Pİİ-nin tabeliyində olan "Respublika" qəzeti və "Xalq qəzeti" redaksiyalarının birləşmə formasında yenidən təşkili yolu ilə Pİİ-nin tabeliyində "Xalq" qəzetinin redaksiyası" Məhdud Məsuliyyətli Cəmiyyəti yaradılıb.

"Respublika" qəzeti həmin ilin avqustun 17-dən fəaliyyətini dayandırıb. Baş redaktor H.Musayev yeni yaradılan "Xalq" qəzetində baş redaktorun müavini vəzifəsini icra etməyə başlayıb. "Respublika"nın əməkdaşları yeni yaradılan "Xalq" qəzetində işlə təmin olunub.

Qəzet həftədə 6 dəfə (bazar ertəsindən başqa hər gün) A:2 formatda nəşr olunurdu.

VÖEN-i 1300532321, ünvanı Bakı ş. Mətbuat pr. 529-cu məhəllə, Azərbaycan nəşriyyatı 7-ci mərtəbəsi idi.

 İstinadlar 

 Xarici keçidlər 



Kateqoriya:Azərbaycan qəzetləri